SĒDES PROTOKOLA PIELIKUMS

2024.gada 13.marts protokols Nr. **6**.

**LĒMUMS Nr. 17.**

**Par Ķekavas novada attīstības programmas 2021.-2027. gadam**

**investīciju plāna 2024. gada aktualizāciju**

Izskatot jautājumu par Ķekavas novada attīstības programmas 2021.-2027. gadam investīciju plāna 2024. gada aktualizāciju, **konstatēts:**

1. ar Ķekavas novada domes 2022. gada 12.oktobra lēmumu Nr. 36 (protokols Nr. 33) “Par aktualizētās Ķekavas novada Ilgtspējīgas attīstības stratēģijas līdz 2030.gadam, Ķekavas novada Attīstības programmas 2021.-2027.gadam un Vides pārskata apstiprināšanu” veikta Ķekavas novada attīstības programmas 2021.- 2027. gadam investīciju plāna apstiprināšana;
2. saskaņā ar Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu, investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto investīciju plānu apstiprina ar domes lēmumu.

**Pamatojoties** uz**:**

* Pašvaldību likuma 10. panta pirmās daļas 3. un 21. punktu,
* Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,
* kā arī, ņemot vērā Ķekavas novada domes Attīstības komitejas 2024.gada 6.marta un Apvienotās komitejas 2024.gada 7.marta sēžu atzinumus,

**Atklāti balsojot**

ar **17** balsīm “Par” (Aigars Vītols, Andris Ceļmalnieks, Arnolds Keisters, Dace Cīrule, Edgars Brigmanis, Elīna Rasnace, Gatis Līcis, Indra Priede, Inese Jēkabsone, Ineta Lazda, Ineta Romanovska, Juris Žilko, Karina Putniņa, Kristīne Hāze, Rihards Gorkšs, Valts Variks, Voldemārs Pozņaks), “Pret” – **nav**, “Atturas” – **nav**,

**Ķekavas novada dome NOLEMJ:**

1. Apstiprināt Ķekavas novada attīstības programmas 2021.-2027. gadam aktualizēto investīciju plānu 2024.-2026. gadam (pielikumā).
2. Šo lēmumu publicēt Teritorijas attīstības plānošanas informācijas sistēmā (TAPIS), pašvaldības tīmekļa vietnē www.kekava.lv, kā arī publicēt Ķekavas novada pašvaldības informatīvajā izdevumā “Ķekavas Novads”.
3. Šis lēmums stājas spēkā tā pieņemšanas brīdī.

Sēdes vadītājs: (\*PARAKSTS) Juris Žilko